techiaith/cofnodycynulliad_en-cy huggingface dataset:
English: Thank you for that question. I fear that's a question to be asked of the UK Government in Westminster rather than myself, I'm afraid. This Government needs to ground itself in reality. Even though a 50-year-old report, as mentioned yesterday, may have recommended two to three Members per parliamentary constituency, that doesn't mean it is right. It doesn't mean it was right then, and it certainly doesn't mean it is right now. My fellow Member Alun Davies remarked yesterday, and today in this Chamber, that Conservatives were not interested in Welsh democracy. May I remind the Member that under a Conservative Government the Minister for Welsh Affairs was created, the Minister of State for Wales was created, the Welsh Grand Committee of the House of Commons was created, the Select Committee on Welsh Affairs was created, and the historic Welsh Language Act 1993 was created? Indeed -
Welsh: Diolch ichi am y cwestiwn hwnnw. Mae arnaf ofn ei fod yn gwestiwn i'w ofyn i Lywodraeth y DU yn San Steffan yn hytrach nag i mi. Mae angen i'r Llywodraeth hon wynebu realiti. Er y gallai adroddiad 50 oed, fel y crybwyllwyd ddoe, fod wedi argymell dau i dri Aelod i bob etholaeth seneddol, nid yw hynny'n golygu ei fod yn iawn. Nid yw'n golygu ei fod yn iawn bryd hynny, ac yn sicr nid yw'n golygu ei fod yn iawn yn awr. Dywedodd fy nghyd-Aelod, Alun Davies, ddoe, a heddiw yn y Siambr hon, nad oedd gan y Ceidwadwyr ddiddordeb mewn democratiaeth Gymreig. Hoffwn atgoffa'r Aelod mai o dan Lywodraeth Geidwadol y crëwyd y Gweinidog dros Faterion Cymreig, y crëwyd Gweinidog Gwladol Cymru, y crëwyd Uwch-Bwyllgor Cymreig Tŷ'r Cyffredin, y crëwyd y Pwyllgor Dethol ar Faterion Cymreig, ac y crëwyd Deddf yr Iaith Gymraeg 1993, a oedd yn ddeddf hanesyddol? Yn wir -
English: Will you take an intervention from me?
Welsh: A wnewch chi dderbyn ymyriad gennyf fi?
English: No, sorry -
Welsh: Na, mae'n ddrwg gennyf -
English: You did mention me by name.
Welsh: Fe wnaethoch chi fy enwi.
English: You don't have to take the intervention if you don't wish to.
Welsh: Nid oes raid i chi dderbyn yr ymyriad os nad ydych yn dymuno gwneud hynny.
English: Sorry. Indeed, nearly every major form of devolution of power, with the notable exceptions of the 1979 and 1997 referendums, and every form of devolution of central services to Wales has come from Conservative Governments in Westminster. So, I would thank the Member if he could refrain from spreading such Trumpian disinformation in his future remarks. Finally, I want to say this: the increase in Members in this place is entirely pivoted on the fact that this Government believes that it is not scrutinised enough, as has been discussed in this debate. But may I remind the Government, and those who want to support these proposals, that we are always standing here telling you how bad a job you are doing? Your commissioners are writing report after report telling you that you are failing. So, why do you think another 36 Members queuing up just to tell you what everyone else here is already telling you is going to change that? Thank you, Dirprwy Lywydd.
Welsh: Mae'n ddrwg gennyf. Yn wir, mae bron bob ffurf bwysig ar ddatganoli pŵer, ac eithrio refferenda 1979 a 1997, a phob ffurf ar ddatganoli gwasanaethau canolog i Gymru wedi dod gan Lywodraethau Ceidwadol yn San Steffan. Felly, hoffwn ddiolch i'r Aelod os gall ymatal rhag lledaenu camwybodaeth Trumpaidd o'r fath yn ei sylwadau yn y dyfodol. Yn olaf, hoffwn ddweud hyn: mae'r cynnydd yn nifer yr Aelodau yn y lle hwn wedi'i ganoli'n llwyr ar y ffaith bod y Llywodraeth hon yn credu na wneir digon o graffu arni, fel y trafodwyd yn y ddadl hon. Ond a gaf fi atgoffa'r Llywodraeth, a'r rhai sydd am gefnogi'r cynigion hyn, ein bod bob amser yn sefyll yma'n dweud wrthych pa mor wael yr ydych yn gwneud eich gwaith? Mae eich comisiynwyr yn ysgrifennu adroddiad ar ôl adroddiad yn dweud wrthych eich bod yn methu. Felly, pam y credwch y bydd cael 36 Aelod arall i gymryd eu tro i ddweud wrthych beth y mae pawb arall yma eisoes yn ei ddweud wrthych yn mynd i newid hynny? Diolch, Ddirprwy Lywydd.
English: Is it not the case that half the people on your benches are constituency representatives and half are list Members? So, whilst I applaud the virtues of the constituency link, you already have half your Members who are list Members.
Welsh: Onid yw'n wir fod hanner y bobl ar eich meinciau chi yn gynrychiolwyr etholaethau a hanner yn Aelodau rhestr? Felly, er fy mod yn cymeradwyo rhinweddau'r cyswllt etholaethol, mae hanner eich Aelodau chi eisoes yn Aelodau rhestr.
English: Well, let's not lose the other half of constituency Members, then, Jenny. This is all I'm talking about: democracy. As I said, there is already enough confusion about the boundaries. I believe that, should these plans be implemented in their current state, the level of confusion and anxiety caused will be on a mammoth scale. The people of Wales, who have put each and every one of us here, in one way or another, deserve to know the truth, not be kept in the dark. They deserve a right to have a say. I believe the plans also cause another serious concern for me: where will reform stop? Is this announcement a precursor to something more sinister - Alun Davies - such as a Welsh Government reorganisation of our vital local authorities? As a past leader of a council, I know how important our local authorities and their identities are to our citizens. Any reorganisation as a result of future boundary commission changes will remove local accountability, local identity and local sovereignty, things that are so precious to our local communities. Therefore, any theoretical boundary changes or further reorganisation must, for the sake of our democracy, be published to the people of Wales immediately. The committee may not know what those future plans are, but I'm sure the Government and Plaid Cymru are fully aware. So, I support the amendments. Thank you.
Welsh: Wel, gadewch inni beidio â cholli hanner arall yr Aelodau etholaeth, felly, Jenny. Dyna rwy'n sôn amdano: democratiaeth. Fel y dywedais, mae digon o ddryswch eisoes ynghylch y ffiniau. Pe bai'r cynlluniau hyn yn cael eu rhoi ar waith ar eu gwedd bresennol, credaf y bydd lefel y dryswch a'r pryder a achosir yn enfawr. Mae pobl Cymru, sydd wedi rhoi pob un ohonom yma, mewn rhyw ffordd neu'i gilydd, yn haeddu gwybod y gwir, nid cael eu cadw yn y tywyllwch. Maent yn haeddu hawl i ddweud eu barn. Rwy'n credu bod y cynlluniau hefyd yn achosi pryder difrifol arall i mi: lle y daw'r diwygio i ben? A yw'r cyhoeddiad hwn yn rhagflaenu rhywbeth mwy sinistr - Alun Davies - fel ad-drefnu ein hawdurdodau lleol hanfodol gan Lywodraeth Cymru? Fel cyn-arweinydd cyngor, gwn pa mor bwysig yw ein hawdurdodau lleol a'u hunaniaeth i'n dinasyddion. Bydd unrhyw ad-drefnu o ganlyniad i newidiadau comisiwn ffiniau yn y dyfodol yn dileu atebolrwydd lleol, hunaniaeth leol a sofraniaeth leol, pethau sydd mor werthfawr i'n cymunedau lleol. Felly, er lles ein democratiaeth, rhaid cyhoeddi unrhyw newidiadau damcaniaethol i ffiniau neu ad-drefnu pellach i bobl Cymru ar unwaith. Efallai na fydd y pwyllgor yn gwybod beth yw'r cynlluniau hynny ar gyfer y dyfodol, ond rwy'n siŵr bod y Llywodraeth a Phlaid Cymru yn gwybod yn iawn. Felly, rwy'n cefnogi'r gwelliannau. Diolch.
English: I'd like to start by thanking the Chair and members of the committee and their staff for the hard work carried out in drawing up this comprehensive report. The publication of this report is an important step on the journey to creating a Senedd that represents the diversity of the people of Wales and has the appropriate resources to deliver its responsibilities in terms of policy, legislation and fiscal issues. The co-operation agreement between the Welsh Government and Plaid Cymru commits both partners to working towards Senedd reform. This commitment was recently reinforced by the position statement jointly published by the First Minister and Adam Price, the leader of Plaid Cymru, to support the work of the special purpose committee.
Welsh: Hoffwn ddechrau drwy ddiolch i'r Cadeirydd ac aelodau'r pwyllgor a staff y pwyllgor am eu gwaith caled wrth lunio'r adroddiad cynhwysfawr hwn. Mae cyhoeddi'r adroddiad hwn yn gam pwysig ar y daith i greu Senedd sy'n adlewyrchu amrywiaeth pobl Cymru ac sydd â'r adnoddau priodol i gyflawni ei chyfrifoldebau polisi, deddfwriaethol ac ariannol yn llawn. Mae'r cytundeb cydweithredu rhwng Llywodraeth Cymru a Phlaid Cymru yn ymrwymo'r ddau bartner i gydweithio i ddiwygio'r Senedd. Atgyfnerthwyd yr ymrwymiad hwn yn ddiweddar gan y datganiad safbwynt a gyhoeddwyd ar y cyd gan y Prif Weinidog ac Adam Price, arweinydd Plaid Cymru, i gefnogi gwaith y pwyllgor diben arbennig.
English: It's just on this matter of gender quotas. Do you accept that the Senedd currently does not have the powers to legislate in the equal opportunities field at the moment, and that, on that basis, we cannot introduce gender quotas?
Welsh: Mae'n ymwneud â chwotâu rhywedd. A ydych yn derbyn nad oes gan y Senedd bwerau i ddeddfu ym maes cyfle cyfartal ar hyn o bryd, ac na allwn gyflwyno cwotâu rhywedd ar y sail honno?
English: Diolch, Dirprwy Lywydd. It's a pleasure to follow the balanced and constructive comments of the Counsel General, but can I also thank every Member who's contributed today, regardless of the different views and different opinions? It has been a lively - argumentative at times and passionate at all times - debate, and I think that's what this place is for. I think the reforms we're talking about today, we'll probably see more of those delivered, should we choose to take them forward. The task we were set I've described previously, Dirprwy Lywydd, as being both divinely simple and devilishly complex. The divinely simple thing is coming up with a utopian plan of what we can take forward; the devilishly complex bit is actually getting something that would command a supermajority within this Senedd, which, as the leader of Plaid Cymru has pointed out, was set out in the Wales Act 2017, which gave us the power to do exactly this - not subject to a referendum and so on, but for us to do the jobs that we are paid to do: to measure, in our judgment, the balance of the interests of Wales and the people whom we are sent here to represent, and to make those hard, tough decisions.
Welsh: Diolch, Ddirprwy Llywydd. Mae'n bleser dilyn sylwadau cytbwys ac adeiladol y Cwnsler Cyffredinol, ond a gaf fi hefyd ddiolch i bob Aelod sydd wedi cyfrannu heddiw, waeth beth yw'r farn a'r safbwyntiau gwahanol? Mae wedi bod yn ddadl fywiog - dadleuol ar adegau ac angerddol bob amser - a chredaf mai dyna yw pwrpas y lle hwn. Rwy'n meddwl ei bod yn debygol y gwelwn fwy o'r diwygiadau y soniwn amdanynt heddiw yn cael eu cyflawni, os dewiswn fwrw ymlaen â hwy. Rwyf eisoes wedi disgrifio'r dasg a osodwyd i ni, Ddirprwy Lywydd, fel un hynod o syml a chythreulig o gymhleth. Y peth hynod o syml yw llunio cynllun iwtopaidd o'r hyn y gallwn fwrw ymlaen ag ef; y darn cythreulig o gymhleth yw cael rhywbeth a fyddai'n arwain at uwchfwyafrif yn y Senedd hon, sydd, fel y nododd arweinydd Plaid Cymru, wedi'i nodi yn Neddf Cymru 2017, a roddodd bŵer inni wneud yn union hyn - heb fod yn amodol ar refferendwm ac yn y blaen, ond inni wneud y swyddi y cawn ein talu i'w gwneud: mesur yr hyn y credwn sy'n gydbwysedd rhwng buddiannau Cymru a'r bobl y cawn ein hanfon yma i'w cynrychioli, a gwneud y penderfyniadau anodd hynny.
English: The proposal is to agree amendment 1. Does any Member object? [ Objection.] I heard an objection, and therefore I will defer all voting on this item until voting time.
Welsh: Y cwestiwn yw: a ddylid derbyn gwelliant 1? A oes unrhyw Aelod yn gwrthwynebu? [ Gwrthwynebiad.] Clywais wrthwynebiad, felly gohiriaf bob pleidlais ar yr eitem hon tan y cyfnod pleidleisio.
English: Item 7 today is the Welsh Conservatives debate on Betsi Cadwaladr University Health Board. I call on Sam Rowlands to move the motion.
Welsh: Eitem 7 heddiw yw dadl y Ceidwadwyr Cymreig ar fwrdd Iechyd Prifysgol Betsi Cadwaladr. Galwaf ar Sam Rowlands i wneud y cynnig.
English: Thank you, Deputy Presiding Officer. I'm grateful, today, to be able to move our Welsh Conservative motion on Betsi Cadwaladr University Health Board, tabled in the name of my colleague Darren Millar. Now, when Betsi was put into special measures in June 2015, no-one would have believed that, seven years on, we're still debating severe failings at the health board. As we know, Betsi serves around a quarter of the population of Wales, and it is they who have been let down, time and time again, and are rightfully angry and frustrated. We in this Chamber, too, are tired of the same old underperformance and same old excuses.
Welsh: Diolch yn fawr, Ddirprwy Lywydd. Rwy'n ddiolchgar, heddiw, am allu cyflwyno ein cynnig gan y Ceidwadwyr Cymreig ar Fwrdd Iechyd Prifysgol Betsi Cadwaladr, a gyflwynwyd yn enw fy nghyd-Aelod, Darren Millar. Nawr, pan osodwyd Betsi mewn mesurau arbennig ym mis Mehefin 2015, ni fyddai neb wedi credu ein bod, saith mlynedd yn ddiweddarach, yn dal i drafod methiannau difrifol yn y bwrdd iechyd. Fel y gwyddom, mae Betsi yn gwasanaethu tua chwarter poblogaeth Cymru, a hwy sydd wedi cael cam, dro ar ôl tro, ac maent yn ddig ac yn rhwystredig, a hynny'n briodol. Rydym ni yn y Siambr hon hefyd wedi blino ar yr un hen dangyflawni a'r un hen esgusodion.
English: Thank you very much, Llywydd. I'm very pleased to move the amendment formally. We've been here before, haven't we? We've been here so many times previously, and it saddens me. There's no criticism of staff here; indeed, in the face of all the questions about the health board, we need to do more to support them. We thank you for your tireless service, and that goes for front-line staff, clinical staff and those who manage and who share our concerns. But our amendment today says this, to all intents and purposes: are we asking them to do the impossible? I'm speaking on behalf of Plaid Cymru today, but we all, as residents in north Wales, speak as services users, we speak as parents and children to older parents perhaps, and we speak as those who know and who are friends with dedicated staff, and we've all had a gutful of the failure of the Welsh Government to resolve the situation in north Wales.
Welsh: Diolch yn fawr iawn, Llywydd. Dwi'n falch o allu cynnig y gwelliant hwn yn ffurfiol. Rydyn ni wedi bod yma o'r blaen, onid ydym? Rydyn ni wedi bod yma gymaint o weithiau o'r blaen, ac mae o'n fy nhristáu i. Does yna ddim beirniadaeth o staff yma; yn wir, yn wyneb yr holl gwestiynau am y bwrdd iechyd, mae angen gwneud mwy i'w cefnogi nhw. Rydyn ni'n diolch ichi am eich gwasanaeth diflino, ac mae hynny'n mynd am staff rheng flaen, clinigol a'r rheini sy'n rheoli ac sy'n rhannu ein pryderon ni. Ond mae'n gwelliant ni heddiw yn dweud hyn, i bob pwrpas: ydyn ni'n gofyn iddyn nhw gyflawni yr amhosib? Dwi'n siarad ar ran Plaid Cymru heddiw, ond rydyn ni i gyd, fel trigolion y gogledd, yn siarad fel defnyddwyr gwasanaethau Betsi. Rydyn ni'n siarad fel rhieni, fel plant i rieni oedrannus efallai, rydyn ni'n siarad fel rhai sy'n adnabod ac yn ffrindiau i staff ymroddedig, ac rydyn ni i gyd wedi cael llond bol ar fethiant Llywodraeth Cymru i ddatrys pethau yn y gogledd.
English: Thank you very much for taking the intervention, and can I thank you also for making that series of very constructive suggestions? I'm particularly interested in the second of those, which seems to me to mirror exactly the kind of conversation that we are asking to take place on potentially how reorganisation could work and the benefits that could come from that. Can you confirm that you are minded to support that amendment from us today?
Welsh: Diolch yn fawr am dderbyn yr ymyriad, ac a gaf fi ddiolch ichi hefyd am wneud y gyfres honno o awgrymiadau adeiladol iawn? Mae gennyf ddiddordeb arbennig yn yr ail o'r rheini, sydd i'w weld yn adlewyrchu yn union y math o sgwrs y gofynnwn amdani ynglŷn â sut y gallai ad-drefnu weithio a'r manteision a allai ddeillio o hynny. A wnewch chi gadarnhau eich bod yn bwriadu cefnogi'r gwelliant hwnnw gennym heddiw?
English: Thank you to the Conservatives for bringing this debate forward; it's a very important debate. Back in 2013, I, Mark Jones and campaigners from Blaenau Ffestiniog, Prestatyn, Llangollen and Flint established the north Wales health alliance to oppose the changes that were being forced on the people of north Wales against our will. It was all put forward under the heading, 'Healthcare in North Wales is Changing'. Yes, our health service changed, but not for the better. Two years later, the board was placed in special measures. In the nine years since then, the board has had four chief executives. Indeed, Betsi Cadwaladr could challenge any Premier League club for the longevity of their managers. What we're seeing is an urban model of service provision being forced on a rural area without any consideration given to the needs of isolated and remote communities. Why should people in the Dysynni area, for example, see their doctors leaving, their dentistry being lost and their pharmacy closing? Why should my constituents in Dwyfor Meirionnydd have to have just two community nurses on call in such a vast area at night, with one occasion where they had to go from Tywyn in the south of the county to Morfa Nefyn in the north in one call? Why should an 82-year-old woman have to wait 13 hours in A&E before being seen, without food or drink, never mind the vascular, urology and mental health problems, all of these things that we are aware of?
Welsh: Diolch i'r Ceidwadwyr am ddod â'r ddadl yma gerbron, dadl sy'n hynod o bwysig. Nôl yn 2013, fe wnes i, Mark Jones ac ymgyrchwyr o Flaenau Ffestiniog, Prestatyn, Llangollen a Fflint sefydlu cynghrair iechyd gogledd Cymru er mwyn gwrthwynebu'r newidiadau oedd yn cael eu gorfodi ar bobl y gogledd yn erbyn ein hewyllys. Roedd y cyfan yn cael ei gyflwyno bryd hynny o dan y pennawd, 'Mae Gofal Iechyd yng Ngogledd Cymru yn Newid'. Do, fe newidiodd ein gwasanaethau iechyd, ond nid er gwell. Dwy flynedd yn ddiweddarach, cafodd y bwrdd ei roi mewn mesurau arbennig. Yn y naw mlynedd ers hynny, mae'r bwrdd wedi cael pedwar prif weithredwr gwahanol. Yn wir, mae Betsi Cadwaladr yn medru herio unrhyw glwb yn y Premier League am hirhoedledd eu rheolwyr. Yr hyn yr ydyn ni'n ei weld ydy model ddinesig o ddarparu gwasanaethau iechyd yn cael ei orfodi ar ardal wledig, heb ystyriaeth o fath yn y byd am anghenion cymunedau ynysig a diarffordd. Pam ddylai pobl ardal Dysynni, er enghraifft, weld eu meddygon yn gadael, eu deintyddfa yn cau a'u fferyllfa yn cau? Pam ddylai fy etholwyr i yn Nwyfor Meirionnydd orfod cael dim ond dwy nyrs gymunedol ar alw mewn ardal mor anferthol yn y nos, efo un achlysur lle'r oedden nhw'n gorfod mynd o Dywyn yn ne'r sir i Forfa Nefyn yn y gogledd mewn un alwad? Pam ddylai dynes 82 oed orfod aros 13 awr mewn A&E cyn cael sylw, heb fwyd na diod, heb sôn am y problemau fasgwlar, urology, iechyd meddwl, yr holl yma rydyn ni'n ymwybodol ohonyn nhw?
English: Can I just start by saying that I support Ken Skates's proposals that he made earlier? I thought they were really good. I welcome the interventions that Welsh Government are making: training new nurses, providing bursaries, building a new medical school in Bangor, trying to overcome the shortages in staff that Brexit and the pandemic have brought about, including complications with visa applications. And the interventions are really welcome. We need to retain our existing good staff -
Welsh: A gaf fi ddechrau drwy ddweud fy mod yn cefnogi'r argymhellion a wnaeth Ken Skates yn gynharach? Roeddwn i'n meddwl eu bod yn dda iawn. Rwy'n croesawu'r ymyriadau y mae Llywodraeth Cymru yn eu gwneud: hyfforddi nyrsys newydd, darparu bwrsariaethau, adeiladu ysgol feddygol newydd ym Mangor, ceisio goresgyn y prinder staff y mae Brexit a'r pandemig wedi'u creu, gan gynnwys cymhlethdodau gyda cheisiadau am fisa. Ac mae croeso mawr i'r ymyriadau. Mae angen inni gadw ein staff da presennol -
English: I think you're going to have to bring your contribution to a close now.
Welsh: Rwy'n credu y bydd yn rhaid i chi ddod â'ch cyfraniad i ben yn awr.
English: Okay, thank you. I'd just like to end by thanking all staff that have worked really hard during the pandemic and continue to do so now. Thank you very much.
Welsh: Iawn, diolch. Hoffwn orffen drwy ddiolch i'r holl staff sydd wedi gweithio'n galed iawn yn ystod y pandemig ac sy'n parhau i wneud hynny yn awr. Diolch yn fawr iawn.
English: The Minister for health to contribute to the debate. Eluned Morgan.
Welsh: Y Gweinidog iechyd nawr i gyfrannu i'r ddadl. Eluned Morgan.
English: I would just like to make it entirely clear that I do accept that the situation is very serious indeed, and that's why we are taking these steps.
Welsh: Hoffwn i jest ei gwneud hi'n hollol glir fy mod i yn derbyn bod y sefyllfa yn un ddifrifol, a dyna pam rŷn ni'n cymryd y camau yma.
English: I was accused yesterday of deliberately pushing in a statement to undermine today's debate, and I'd like to assure you that that was not the case. On the afternoon of 26 May, the tripartite meeting took place. On Friday 27 May, I was given a briefing on the recommendations. On Monday 30 May, at 2.25 p.m., my oral statement was commissioned from lead officials. And at 5 p.m. that afternoon, the motion for the Conservative debate was published. I had a meeting with the chair and chief executive of Betsi, along with the NHS Wales chief executive, on Wednesday, 1 June, and I apologise that yesterday I suggested this was a Tuesday. And of course, we informed the Plenary agenda on 1 June that things would be changing in terms of the agenda. Yesterday, therefore, was the earliest opportunity for me to bring the recommendations of the tripartite committee to the Senedd.
Welsh: Cefais fy nghyhuddo ddoe o wthio datganiad i mewn yn fwriadol i danseilio'r ddadl heddiw, a hoffwn eich sicrhau nad oedd hynny'n wir. Ar brynhawn 26 Mai, cynhaliwyd y cyfarfod teiran. Ddydd Gwener 27 Mai, cefais fy mriffio ar yr argymhellion. Ddydd Llun 30 Mai, am 2.25 p.m., comisiynwyd fy natganiad llafar gan swyddogion arweiniol. Ac am 5 p.m. y prynhawn hwnnw, cyhoeddwyd y cynnig ar gyfer dadl y Ceidwadwyr. Cefais gyfarfod â chadeirydd a phrif weithredwr Betsi, ynghyd â phrif weithredwr GIG Cymru, ddydd Mercher, 1 Mehefin, ac rwy'n ymddiheuro imi awgrymu ddoe mai dydd Mawrth oedd hynny. Ac wrth gwrs, fe wnaethom hysbysu agenda'r Cyfarfod Llawn ar 1 Mehefin y byddai pethau'n newid o ran yr agenda. Ddoe, felly, oedd y cyfle cyntaf imi ddod ag argymhellion y pwyllgor teiran i'r Senedd.
English: The proposal is to agree the motion without amendment. Does any Member object? [ Objection.] Yes, there is an objection, and therefore I will defer voting on the motion until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? [ Gwrthwynebiad.] Oes, mae yna wrthwynebiad, felly fe fyddaf i'n gohirio'r bleidlais tan y cyfnod pleidleisio.
English: And we now reach voting time. We will now take a short break to prepare for that vote technically.
Welsh: A dyma ni'n cyrraedd y cyfnod pleidleisio. Nawr fe fyddwn ni'n cymryd toriad byr i baratoi ar gyfer y bleidlais yna yn dechnegol.
English: That brings us to voting time. The first vote will be on item 6. I call for a vote on amendment 1, tabled in the name of Darren Millar. Open the vote. Close the vote. In favour 14, no abstentions, 40 against. Therefore, amendment 1 is not agreed.
Welsh: Dyma ni'n cyrraedd y cyfnod pleidleisio. Cynhelir y bleidlais gyntaf ar eitem 6. Galwaf am bleidlais ar welliant 1, a gyflwynwyd yn enw Darren Millar. Agorwch y bleidlais. Caewch y bleidlais. O blaid 14, dim yn ymatal, 40 yn erbyn. Mae gwelliant 1 wedi'i wrthod.
English: I now call for a vote on amendment 2, tabled in the name of Darren Millar. Open the vote. Close the vote. In favour 15, no abstentions, 39 against. Therefore, amendment 2 is not agreed.
Welsh: Galwaf am bleidlais ar welliant 2, a gyflwynwyd yn enw Darren Millar. Agorwch y bleidlais. Caewch y bleidlais. O blaid 15, dim yn ymatal, 39 yn erbyn. Mae gwelliant 2 wedi'i wrthod.